Инновациялык өнүгүүнүн стратегиясы региондо

Инновациялык өнүгүүнүн стратегиясы региондо - инновациялык региондук стратегия төмөнкү принциптерге таянат:
 
 региондун экономикасына финансылык жана материалдык ресурстардын түшүшүн камсыз кылуучу инновациялык ишмердүүлүктүн социалдык орчундуулугун таанууга;
 инновациялык ишмердүүлүктүн артыкчылыктуу багыттарын, региондун кызыкчылыгында аткарылуучу инновациялык программалар менен долбоорлорду калыптандыруунун жана жүзөгө ашыруунун механизмдерин тандоонун айкындуулугуна;
 илимий билим берүүнү, илимий-техникалык, инновациялык жана инвестициялык ишмердүүлүктү көп тараптуу экономиканын шартында өндүрүш менен биргелешип комплекстүү аракеттенүүсүн камсыз кылуу максатында аларды интеграциялоого;
 инновациялык ишмердүүлүккө бөлүиүүчү ресурстарды региондун социалдык-экономикалык өнүгүүсүнүн артыкчылыктуу багыттарына топтоштурууга;
 инновациялык ишмердүүлүккө салык ж. б. жеңилдиктердин системасы аркылуу өбөлгө түзүүгө;
 региондун илимий билим берүү чөйрөсүнүн инновациялык потенциалын өнүктүрүүнү интенсификациялоого;
 региондун өндүрүш тармактарында азыркы технологиялык багыттарды калыптандыруу үчүн шарт түзүүгө;
 инновациялык ишмердүүлүктү күчөтүү үчүн мамлекеттик башкаруу органдары менен коомдук уюмдардын күч-аракетин биримдештирүүгө байланыштуу ишке ашырылат. Аталган принциптердин негизинде түзүлгөн мамлекеттик максаттуу программалардын алкагында «илимий-изилдөөлөр – тажрыйба конструктордук иштеп чыгуулар-технологиялар - өнөр жай өндүрүшү рынокто сатуу» инновациялык цикли жана анын үзгүлтүксүздүгү камсыз болот.
 
Региондун инновациялык саясатынын негизги багыттары:
 
 регион үчүн продукция менен технологиялардын түп-тамырынан бери жаңы түрлөрүн чыгарууну өздөштүрүүнүн, о. э. ушунун негизинде аларды сатууну кеңейтүүнүн эсебинен региондун омоктуу социалдык-экономикалык өнүгүүгө акырындап өтүүсүн камсыз кылуу;
 өндүрүштү ресурсту сарамжалдуу чыгымдоочу технологияга, экологиялык жактан таза продуктуларды өндүрүүгө багыттоо боюнча иш-чаралардын системасын түзүү жана аны жүзөгө ашыруу;
 региондун өндүргүч күчтөрүн динамикалуу өнүктүрүүнү камсыз кылуучу жана илимий-техникалык, инновациялык ишмердүүлүктү өнүктүрүүнү талап кылган көйгөй маселелерди аныктоо жана чечүү;
 аныкталган көйгөй маселелердин приоритеттерин аныктоо жана аларды чечүү үчүн керектүү ресурстарды топтоштуруу;
 инновациялык программалар менен долбоорлорду региондун кызыкчылыгы үчүн сынактарды, тендерлерди жана аларды жүзөгө ашыруунун башка түрлөрүн өткөрүү;
 инновациялык ишмердүүлүктү башкаруунун натыйжалуу системасын калыптандыруу;
 инновациялык инфраструктураны өнүктүрүү жана региондун өндүрүш чөйрөсүнө инвестиция берүү үчүн жагымдуу чөйрөнү калыптандыруу;
 илимий жана же илимий-техникалык ишмердүүлүк жаатында иш жүргүзгөн жогорку квалификациялуу адамдарды иш менен камсыз кылуу деңгээлин жогорулатууга көмөк көрсөтүү;
 илимий-техникалык комплексте рыноктук мамилени өнүктүрүүгө, менчик түрү ар кандай илим сыйымдуу чакан жана орто фирмалардын тармагын кеңейтүүгө көмөк көрсөтүү;
 илимий-техникалык жана инновациялык саясаттын принциптери жана аны ишке ашыруунун жүрүшү жөнүндө региондун калкынын маалымдуулугун камсыз кылуу болуп саналат.
 
Ошентип, максаттуу мамлекеттик жана региондук программаларды, о. э. инновациялык долбоорлорду айкалыштыруу жогорку технологиялуу өндүрүштүн потенциалын пайдалануунун негизинде ички жана тышкы рынокту атаандаштыкка жарамдуу продукция менен толтурууга шарт түзөт.

 Колдонулган адабияттар 
Мусакожоев Ш.М. ж.б. Экономика: Жогорку окуу жайлары үчүн окуу китеби. Оңд. толукт. 2-бас./ Ш.М. Мусакожоев, Б.Ч. Ишенов, Б.Ш. Мусакожоева. - Б.: «Турар». 2011. - 528 б. ISBN 978-9967-15-095-9
Категория:Экономика